ภาพรวมการอภิปรายตลอดทั้งวันเน้นที่การแก้ไขมาตรา 272 การตัดอำนาจ ส.ว. เลือกนายกรัฐมนตรี
การประชุมร่วมกันของรัฐสภา เพื่อพิจารณาร่างรัฐธรรมนูญแห่งราชอาณาจักรไทย แก้ไขเพิ่มเติม ทั้ง 13 ฉบับ ที่เสนอโดยพรรคพลังประชารัฐ 1 ฉบับ พรรคร่วมฝ่ายค้าน 4 ฉบับ และพรรคร่วมรัฐบาล 3 พรรค 8 ฉบับ โดยเริ่มจาก 4 พรรคการเมือง ประกอบด้วย พรรคพลังประชารัฐ พรรคเพื่อไทย พรรคภูมิใจไทยและพรรคประชาธิปัตย์ ได้ชี้แจงเหตุผลการเสนอขอแก้ไขรัฐธรรมนูญต่อที่ประชุม ก่อนที่ ส.ส.และ ส.ว.จะสลับกันอภิปรายแสดงความเห็น ซึ่งส่วนใหญ่ภาพรวมการอภิปรายเน้นไปที่การแก้ไขมาตรา 272 การตัดอำนาจ ส.ว. เลือกนายกรัฐมนตรี  การปรับจำนวน ส.ส.จากเดิมกำหนดให้ระบบเขตมีจำนวน 350 คน บัญชีรายชื่อ 150 คน เป็นระบบเขต จำนวน 400 คน และบัญชีรายชื่อ 100 คน ประเด็นการกลับไปใช้ระบบเลือกตั้งแบบบัตรเลือกตั้ง 2 ใบ รวมถึงการแก้ไขมาตรา 144 และมาตรา 185 การแทรกแซงการจัดสรรเงินงบประมาณแผ่นดินโดยนายจุรินทร์ ลักษณวิศิษฎ์ หัวหน้าพรรคประชาธิปัตย์ ยืนยันว่าพรรคจะลงมติสนับสนุนร่างแก้ไขรัฐธรรมนูญทั้ง 13 ร่าง เพราะแม้จะยังมีความเห็นต่างในบางมาตรา แต่สามารถนำไปปรับแก้ในชั้นกรรมาธิการได้ และย้ำว่าการจะลงมติรับหลักการดังกล่าวนี้ไม่ใช่การแลกเปลี่ยนประโยชน์ระหว่างกันขณะที่พรรคการเมืองขนาดเล็ก เช่น นายวิรัตน์ วรศสิริน ส.ส.พรรคเสรีรวมไทย อภิปรายไม่เห็นด้วยกับการกลับไปใช้บัตรเลือกตั้ง 2 ใบ เพราะเป็นการแก้ไขปัญหา ส.ส.ปัดเศษ ที่กีดกันพรรคการเมืองเล็กส่วนท่าทีของ ส.ว.ยังเห็นต่าง โดยเฉพาะมาตรา 272 การตัดอำนาจ ส.ว.เลือกนายกรัฐมนตรี ที่มีทั้งเห้นด้วยและสนับสนุน เช่น นายวันชัย สอนศิริ สมาชิกวุฒิสภา อภิปรายยืนยันว่า สนับสนุนการแก้ไขมาตรา 272 แต่เห็นว่าการแก้ไขรัฐธรรมนูญครั้งนี้ เป็นเรื่องของการได้เปรียบเสียเปรียบทางการเมืองที่มุ่งเอาชนะกันทางการเมืองไม่ใช่เรื่องของประชาชนสำหรับกรอบเวลาการอภิปรายวาระแรกของรัฐสภาจะแล้วเสร็จในวันที่ 24 มิถุนายนนี้ เวลาประมาณ 16.00 น. แต่ถ้าหากอภิปรายไม่เสร็จสิ้นฝ่ายค้านเตรียมเสนอขอขยายเวลาอีก 1 วัน